Kotnikova ulica 28, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)

|  |
| --- |
| Številka: 14101-2/2018/8 |
| Ljubljana, 5. 3. 2019 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Sklep Vlade Republike Slovenije o podelitvi predhodnega soglasja družbi DETEL TRČOVA, proizvodnja, storitve, d. o. o., Trčova 271, 2229 Malečnik, da lahko posluje kot invalidsko podjetje – predlog za obravnavo**  |
| **1. Predlog sklepov vlade:** |
| Na podlagi 53. in 54. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12-ZPIZ-2 in 98/14) je Vlada Republike Slovenije na … seji dne … sprejela naslednjiSKLEPVlada Republike Slovenije daje predhodno soglasje, da lahko DETEL TRČOVA, proizvodnja, storitve, d. o. o., Trčova 271, 2229 Malečnik, matična številka 3815137000, posluje kot invalidsko podjetje.Stojan TRAMTE GENERALNI SEKRETARPrejmejo:* Ministrstvo za delo, družino, socialne zadeve in enake možnosti, Kotnikova 28, 1000 Ljubljana
* DETEL TRČOVA, d. o. o., Trčova 271, 2229 Malečnik
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Dragica Bac, generalna direktoricaTomaž Čučnik, višji svetovalec, Direktorat za invalide, vojne veterane in žrtve vojnega nasilja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | DA |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  | / | / | / | / |
| Predvideno povečanje (+) ali zmanjšanje (**–**) odhodkov državnega proračuna  | / | / | / | / |
| Predvideno povečanje (+) ali zmanjšanje (**–**) odhodkov občinskih proračunov | / | / | / | / |
| Predvideno povečanje (+) ali zmanjšanje (**–**) obveznosti za druga javnofinančna sredstva | 24.624,44 | 147.963,93 | 155.715,15 | 171.157,16 |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / | / |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
| **SKUPAJ** | **(obrazložitev)** | **(obrazložitev)** |
| **OBRAZLOŽITEV:**Iz tabele I. izhaja skupen zmanjšan prihodek javnih sredstev zaradi ustanovitve invalidskega podjetja v obliki manj plačanih prispevkov za zaposlene delavce ter subvencij plač najtežjih invalidov. Ob zmanjšanih proračunskih prihodkih na opisan način pa je potrebno upoštevati tudi prihranek javnih sredstev v obliki zmanjšanih odhodkov javnih sredstev. Zmanjšani odhodki javnih sredstev so v prvi vrsti stroški, nastali zaradi brezposelnosti (invalidnih) oseb. Prihranek za javna sredstva zaradi zaposlitve težje zaposljivih invalidnih oseb je obravnavala analiza, ki jo je v letu 2013 izdelal Razvojni center za zaposlitveno rehabilitacijo Univerzitetnega rehabilitacijskega inštituta Republike Slovenije – Soča: Večletna analiza stroškov in koristi financiranja zaposlitvene rehabilitacije in zaposlovanja invalidov v invalidskih podjetjih in zaposlitvenih Centrih; v nadaljevanju povzemamo bistvene ugotovitve (vir: <http://www.ir-rs.si/f/docs/Razvojni_center_za_zaposlitveno_rehabilitacij/Analiza_invalidska_podjetja_in_zapo.pdf> ).V navedeni analizi so bili poleg neposrednih stroškov iz vseh javnih sredstev (za brezposelnost, za invalidnost, za bolniški stalež) upoštevani tudi manjkajoči viri prihodkov, ki jih posameznik plačuje (v Republiki Sloveniji so to neplačani davki, neplačani socialni prispevki, obvezno in dodatno zdravstveno zavarovanje, subvencije za vrtce in šolo ter ostali izgubljeni prihodki). Študija k temu dodaja tudi družbena vprašanja, povezana z brezposelnostjo, ki se nanašajo na izgubljeno zaupanje članov družbe kot kategorijo socialnega kapitala družbe, ki je s tem neposredno povezan. Cena brezposelnosti je torej visoka, tako za posameznika kot za družbo, in se ne nanaša samo na izgubljene prihodke države. Glede na to, da so v navedeni analizi ugotovljeni podatki o stroških financiranja invalidskih podjetij in zaposlitvenih centrov nižji od cene brezposelnosti po študiji EUROFOUND, ugotavljamo, da dobljeni podatki v analizi potrjujejo smotrnost vlaganja sredstev države tako v invalidska podjetja kot tudi v zaposlitvene centre. Ker so torej stroški za invalidska podjetja in zaposlitvene centre nižji od sredstev, ki jih Republika Slovenija prispeva za vsakega brezposelnega, je mogoče zaključiti, da dejstvo, da so invalidi zaposleni bodisi v invalidskih podjetjih ali v zaposlitvenih centrih, predstavlja prihranek javnih sredstev.V analizi je bila tudi preverjena stroškovna učinkovitost v invalidskih podjetjih, kjer je bilo ugotovljeno, da je primerjava med sredstvi, ki jih Republika Slovenija nameni za zaposlovanje invalidov v invalidskih podjetjih in sredstvi, ki jih proračun prejme že samo skozi plačane davke, kar 95 % vrnjenih odstopljenih prispevkov. V času konjunkture in gospodarske rasti je država skozi davke od invalidskih podjetij dobila nazaj več, kot je prispevala skozi odstopljene prispevke. S tem je bilo v analizi dokazano, da je inštrument državne pomoči po shemi za zaposlovanje invalidov preko odstopljenih prispevkov ekonomsko upravičen, oziroma so ga upravičila invalidska podjetja s svojim uspešnim delovanjem. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.) |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradiva ni potrebno predhodno objavljati na spletni strani predlagatelja. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| mag. Ksenija KlampferMINISTRICA |

**PRILOGA:**

**- Predlog sklepa Vlade RS**

**PRILOGA 1**

**PREDLOG**

Na podlagi 53. in 54. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12-ZPIZ-2 in 98/14) je Vlada Republike Slovenije na … seji dne … sprejela naslednji

SKLEP

Vlada Republike Slovenije daje predhodno soglasje, da lahko DETEL TRČOVA, proizvodnja, storitve, d.o.o., Trčova 271, 2229 Malečnik, matična številka 3815137000, posluje kot invalidsko podjetje.

OBRAZLOŽITEV

Gospodarska družba DETEL TRČOVA, proizvodnja, storitve, d.o.o., Trčova 271, 2229 Malečnik, matična številka 3815137000 (v nadaljnjem besedilu DETEL TRČOVA, d. o. o.), je pri Ministrstvu za delo, družino, socialne zadeve in enake možnosti vložila vlogo za pridobitev statusa invalidskega podjetja. V vlogi in dopolnitvah je predložila poslovni načrt za štiri leta, v katerem je predstavila poslovanje, program dela načrtovanega invalidskega podjetja, opise kadrovskih, tehničnih in prostorskih pogojev delovanja, bilance za pretekla tri leta, kadrovski načrt, izjavo, da ni družba v težavah po določilih Zakona o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17), finančne projekcije poslovanja do leta 2021, vključno s projekcijami oblikovanja in porabe bonitet, prejetih zaradi zaposlovanja invalidov.

Načrtovano invalidsko podjetje bo ob v prvem letu poslovanja zaposlovalo predvidoma 22 delavcev, od tega vsaj polovico s statusom invalida. Glavna dejavnost je izvajanje programov socialne vključenosti, načrtuje pa se še uvedba nove dejavnosti in sicer enostavna proizvodna, storitvena in skladiščna dela.

V načrtovanem invalidskem podjetju bodo skladno s poslovnim načrtom zagotovljeni ustrezni kadri, proizvodni oz. storitveni programi in prostori, ki so ustrezna podlaga za normalno poslovanje in prepoznavnost invalidskega podjetja. Pripravljeni so tudi ustrezni programi usposabljanja delavcev in prilagoditve delovnih mest, s čemer se bo lahko zagotovilo uspešno zaposlovanje invalidov.

Ministrstvo za delo, družino, socialne zadeve in enake možnosti je na podlagi pregleda vloge in opravljenega pregleda v načrtovanem invalidskem podjetju ugotovilo, da so izpolnjeni pogoji iz 53. člena Zakona o zaposlitveni rehabilitaciji in zaposlovanju invalidov (Uradni list RS, št. 16/07 – uradno prečiščeno besedilo, 87/11, 96/12-ZPIZ-2 in 98/14, v nadaljnjem besedilu: ZZRZI), ter zato predlaga Vladi Republike Slovenije, da poda predhodno soglasje, da družba DETEL TRČOVA, d.o.o. lahko posluje kot invalidsko podjetje.

Skladno s 54. členom ZZRZI lahko začne gospodarska družba, ki izpolnjuje pogoje iz 53. člena ZZRZI, poslovati kot invalidsko podjetje, ko pridobi status invalidskega podjetja. Status invalidskega podjetja gospodarski družbi z odločbo podeli minister, pristojen za invalidsko varstvo, po pridobitvi predhodnega soglasja Vlade Republike Slovenije.

Stojan TRAMTE

GENERALNI SEKRETAR

Prejmejo:

* Ministrstvo za delo, družino, socialne zadeve in enake možnosti, Kotnikova 28, 1000 Ljubljana
* DETEL TRČOVA, d. o. o., Trčova 271, 2229 Malečnik